open-index/open-wikipedia-markdown huggingface dataset:
কেভিন ন্যাশ

**কেভিন স্কট ন্যাশ** (জন্ম ৯ জুলাই, ১৯৫৯) একজন আমেরিকান অভিনেতা এবং সাবেক পেশাদার কুস্তিগির যে বর্তমানে ডাব্লিউডাব্লিউইর সাথে একটি কিংবদন্তি চুক্তিতে যুক্ত আছেন। তিনি তার ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) তে কাটানো সময়ের জন্য বেশি পরিচিত যেখানে তিনি তার আসল নামে কুস্তি করেছেন। এছাড়াও টোটাল ননস্টপ একশন রেসলিং (টিএনএ) তেও তিনি তার আসল নামে কুস্তি করেছেন।

১৯৯৩ থেকে ১৯৯৬ এর শুরু পর্যন্ত ন্যাশ ডাব্লিউডাব্লিউএফ এর অধীনে আলফা মেইল, বাইকার থাগ গিমিকে ছিলেন **ডিজেল** (বিগ ড্যাডি কুল নামেও পরিচিত) নামে। এই সময়ের মধ্যে তিনি ডাব্লিউডাব্লিউএফ ওয়ার্ল্ড, আন্তঃমহাদেশীয় এবং ট্যাগ টিম চ্যাম্পিয়নশিপ জয়, **ডাব্লিউডাব্লিউএফ ট্রিপল ক্রাউন** এবং সে বছরের "স্ল্যামি এওয়ার্ড" এবং "সেরা ট্যাগ টিম" এর খেতাব (শন মাইকেলস এর সাথে) অর্জন করেন। ডাব্লিউডাব্লিউএফ, ডাব্লিউসিডাব্লিউ এবং টিএনএ এর মধ্যে তিনি সর্বমোট ২১টি চ্যাম্পিয়নশিপ অর্জন করেন। এর মধ্যে তিনি ৬ বারের বিশ্ব চ্যাম্পিয়ন, ৫ বারের ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন, ১ বারের ডাব্লিউডাব্লিউএফ চ্যাম্পিয়ন এবং ১২ বারের ট্যাগ টিম চ্যাম্পিয়ন এই তিন প্রোমোশনের মধ্যে। ন্যাশ এর ৩৫৮ দিনের ডাব্লিউডাব্লিউএফ চ্যাম্পিয়নশিপ দৌড় ১৯৯০'র দশকে সবচেয়ে বেশি দিনের চ্যাম্পিয়নশিপের দৌড় ছিল। ডাব্লিউসিডাব্লিউ থাকাকালীন সময়ে তিনি প্রথম রেসলার হিসেবে গোল্ডবার্গের ১৭৩-০ অপরাজিত স্ট্রিকটি ১৯৯৮ এর স্টারকেডে ভেঙে দেয়।

ন্যাশ শন মাইকেলস, ট্রিপল এইচ, স্কট হল এবং এক্স-পাক এর সাথে ব্যাকস্টেজ দল দ্য ক্লীক এর একজন সদস্য ছিল। ডাব্লিউসিডাব্লিউ তে থাকাকালীন তিনি তার ক্যারিয়ারের সর্বশ্রেষ্ঠ সময়ে পৌঁছান যেখানে তিনি নিউ ওয়ার্ল্ড অর্ডারের একজন প্রতিষ্ঠাতা সদস্য ছিলেন হাল্ক হোগান এবং স্কট হল এর সাথে। ন্যাশকে হল অফ ফেম এ ২০১৫ সালে যুক্ত করা হয় এবং ২০২০ সালে নিউ ওয়ার্ল্ড অর্ডারের সদস্য হিসেবে হাল্ক হোগান, স্কট হল এবং এক্স-পাক এর সাথে আবার যুক্ত করা হয়।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:মার্কিন পুরুষ বাস্কেটবল খেলোয়াড়
বিষয়শ্রেণী:পেশাদার কুস্তি ম্যানেজার ও খানসামা
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:সেন্টার্স (বাস্কেটবল)
বিষয়শ্রেণী:ডাব্লিউডাব্লিউই হল অব ফেমে প্রবেশকারী
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:২০শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিষয়শ্রেণী:মার্কিন ক্রীড়া পডকাস্টার
বিষয়শ্রেণী:মার্কিন টেলিভিশন লেখক
বিষয়শ্রেণী:মার্কিন পুরুষ টেলিভিশন লেখক
বিষয়শ্রেণী:২০শ শতাব্দীর পুরুষ পেশাদার কুস্তিগির
বিষয়শ্রেণী:২০শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
বরকাকানা-মুরি-চাণ্ডিল লাইন

**বারকাকানা-মুরি-চান্ডিল লাইন** হল একটি ভারতীয় রেললাইন যা আসানসোল-টাটানগর-খড়গপুর লাইনে বরকাকানা এবং মুরিকে চান্ডিলের সাথে সংযুক্ত করে। এই  ট্র্যাকটি দক্ষিণ পূর্ব রেলওয়ের আওতাধীন।

## ইতিহাস

বেঙ্গল নাগপুর রেলওয়ে ১৮৮৭ সালে নাগপুর ছত্তিশগড় রেলওয়েকে আপগ্রেড করার উদ্দেশ্যে এবং তারপর বিলাসপুর হয়ে আসানসোল পর্যন্ত প্রসারিত করার উদ্দেশ্যে গঠিত হয়, যাতে এলাহাবাদ হয়ে একটি ছোট রেলপথ হাওড়া-মুম্বাইে তৈরি করা হয়। বেঙ্গল নাগপুর রেলওয়ে মেইন লাইন নাগপুর থেকে আসানসোল পর্যন্ত, হাওড়া-দিল্লি মেন লাইনে, পণ্য পরিবহনের জন্য ১৮৯১ সালের ১ ফেব্রুয়ারি খোলা হয়। 
চান্ডিল বারকাকানা রেললাইন ১৯২৭ সালে যান চলাচলের জন্য খুলে দেওয়া হয়। 

### পথ পরিবর্তন
সুবর্ণরেখা বহুমুখী প্রকল্পের একটি অংশ হিসাবে চান্ডিল বাঁধ নির্মাণের সাথে সাথে, পাকরিডিহ এবং ইছাদিহ হয়ে পুরানো পথ  বাঁধের জলে ডুবে যাওয়ার কারণে ১৯৯০ সালে চান্ডিল এবং তিরুলডিহের মধ্যে যানবাহনকে হাসলাং এবং বাকারকুডি হয়ে একটি নবনির্মিত লাইনে সরিয়ে দেওয়া হয়।

## বিদ্যুতায়ন

চান্দিল-গোন্ডাবিহার, গোন্ডাবিহার-তিরুলডিহ এবং বারকাকানা-রামগড় হাল্ট সেক্টর ১৯৯৬-৯৭ সালে বিদ্যুতায়িত হয়। তিরুলডিহ-রামগড় সেক্টর ১৯৯৭-৯৮ সালে বিদ্যুতায়িত হয়।

## তথ্যসূত্র

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ঝাড়খণ্ডের রেল পরিবহন
বিষয়শ্রেণী:আদ্রা রেলওয়ে বিভাগ
বিষয়শ্রেণী:চক্রধরপুর রেলওয়ে বিভাগ
বিষয়শ্রেণী:খড়গপুর রেলওয়ে বিভাগ
বিষয়শ্রেণী:আসানসোলের পরিবহন
বিষয়শ্রেণী:জামশেদপুরের পরিবহন
বিষয়শ্রেণী:খড়গপুরের পরিবহন
বিষয়শ্রেণী:ভারতের রেল পরিবহন বিভাগ অসম্পূর্ণ
রোটোকাস ভাষা

**রোটোকাস** হল একটি উত্তর বোগেনভিল ভাষা যা প্রায় ৪,৩২০ জন লোক বুগেনভিল দ্বীপে কথা বলে, এটি নিউ গিনির পূর্বে অবস্থিত একটি দ্বীপ যা পাপুয়া নিউ গিনির অংশ। অ্যালেন এবং হার্ড (১৯৬৩) অনুসারে, তিনটি চিহ্নিত উপভাষা রয়েছে: কেন্দ্রীয় রোটোকাস ("রোটোকাস প্রোপার"), আইতা রোটোকাস এবং পিপিপাইয়া; অতসিলিমা (আটসিনিমা) গ্রামে কথিত আরও একটি উপভাষা সহ একটি অস্পষ্ট অবস্থা। কেন্দ্রীয় রোটোকাস ভাষা তার অত্যন্ত ছোট ফোনমিক ইনভেন্টরি এবং সম্ভবত সবচেয়ে ছোট আধুনিক বর্ণমালা থাকার জন্য সবচেয়ে উল্লেখযোগ্য।

## তথ্যসূত্র

বিষয়শ্রেণী:বোগেনভিলের স্বায়ত্তশাসিত অঞ্চলের ভাষা
বিষয়শ্রেণী:উত্তর বোগেনভিল ভাষা
২০২১ ত্রিদেশীয় কাপ (নেপাল)

**২০২১ ত্রিদেশীয় কাপ** হলো অখিল নেপাল ফুটবল সংঘ কর্তৃক আয়োজিত একটি আন্তর্জাতিক প্রীতি ফুটবল প্রতিযোগিতা যা ২০২১ সালের মার্চ মাসে নেপালের রাজধানী কাঠমান্ডুতে অনুষ্ঠিত হয়েছিল।

## মাঠ
প্রতিযোগিতার সকল খেলা নেপালের কাঠমান্ডুতে অবস্থিত দশরথ রঙ্গশালা স্টেডিয়ামে অনুষ্ঠিত হয়েছিল।

## পয়েন্ট তালিকা

## খেলাসমূহ

### লিগ পর্ব

----

----

### ফাইনাল

## পরিসংখ্যান

## তথ্যসূত্র

বিষয়শ্রেণী:স্বাগতিক নেপালে আন্তর্জাতিক ফুটবল প্রতিযোগিতা
বিষয়শ্রেণী:২০২০–২১‌–এ লেপালী ফুটবল
বিষয়শ্রেণী:‌ মার্চ ২০২১–এ এশিয়ায় ক্রীড়া অনুষ্ঠান
বাগিচায় বুলবুলি তুই

**<nowiki/>'বাগিচায় বুলবুলি তুই ফুল শাখাতে দিসনে আজি দোল'<nowiki/>** একটি বাংলা গজল। কাজী নজরুল ইসলাম বঙ্গাব্দ ১৩৩৩ (১৯২৬ খ্রিস্টাব্দ) সালে গজলটি রচনা ও সুরারোপ করেন, যা কে মল্লিকের  কন্ঠে প্রথম ধারণ ও প্রকাশ করা হয়। ১৯২৮ সালে দুর্গাপুজার সপ্তাহে  কলকাতা হতে তৎকালীন হিজ মাস্টার্স ভয়েস রেকর্ড কোম্পানি এই সঙ্গীত বা গানটি প্রথম প্রকাশ করে। একইবছর, কলকাতার  ডি এম লাইব্রেরী হতে নজরুল গীতি সংকলন 'বুলবুল'-এর প্রথম খণ্ডে গানটির গীত সংকলিত হয়। নজরুল এই  গজলে বুলবুলি এবং তার প্রিয় একটি ফুলের মধ্যকার রূপক সম্পর্কের মাধ্যমে প্রেম এবং বিষাদ উভয়ই তুলে ধরেছেন। বাংলা গজল হিসেবে গানটি বিভিন্ন সময় বিভিন্ন শিল্পী কর্তৃক পুনরায় গাওয়া হয়েছে।

## পটভূমি
১৯২৬ সালে কাজী নজরুল ইসলাম কৃষ্ণনগরে সপরিবারে থাকতেন। তার দ্বিতীয়  ছেলে (অরিন্দম খালেদ বুলবুল) অসুস্থ হলে, ছেলের চিকিৎসার টাকা যোগাড় করতে রেলগাড়িতে করে কলকাতায় কল্লোল পত্রিকার কার্যালয়ে আসার পথে গাড়িতে পাওয়া একটি কাগজে ছাপা বিজ্ঞাপনের উল্টা পৃষ্ঠায় পেনসিল দিয়ে গজলটি লিখেছিলেন। টাকা জোগাড়ের পর নৃপেনকৃষ্ণ চট্টোপাধ্যায়কে গজলটি দিয়ে দ্রুত চলে যান। নজরুল গজলটি কোন উদ্দেশ্য ছাড়াই আনমনে লিখেছিলেন।

## বিপণন ও সংকলন
এটি ভৈরবী রাগে কাহারবা তালে সুরারোপিত গজল। ১৯২৮ সালের দুর্গাপুজার সপ্তাহে এইচএমভি (হিজ মাস্টার্স ভয়েস) কোম্পানি কে মল্লিকের কন্ঠে  গানটি গ্রামোফোন রেকর্ড(নম্বরঃ পি ১১৫১৮) হিসেবে বাজারজাত করে। গ্রামোফোনের অপর পিঠে 'আমারে চোখ ইশারায় ডাক দিল কে' গানটি ছিল। ১৯২৮ সালের ১৫ নভেম্বর, কলকাতার  ডি এম লাইব্রেরী হতে প্রকাশিত নজরুল গীতি সংকলন 'বুলবুল'-এর প্রথম খণ্ডে গানটি ৪৯টি গানের প্রথম গান হিসেবে এটি সংকলিত হয়।

## সংস্করণ
### কোক স্টুডিও বাংলা (২০২২)

কোক স্টুডিও বাংলা গজলটি 'বুলবুলি' শিরোনামে ঋতুরাজ বৈদ্য ও সানজিদা মাহমুদ নন্দিতার কন্ঠে ধারণ করে। এটির সাথে সৈয়দ গাউসুল আলম শাওনের ‘দোল দোল দোল দিয়েছে’ শিরোনামের শ্লোক যুক্ত করে পরিবেশনা করা হয়।  শায়ান চৌধুরী অর্ণব সংস্করণটির প্রযোজনা এবং শুভেন্দু দাস শুভ সংগীতায়োজন করেন। গানের সঙ্গীতায়োজনে গজলের মূল সুরের নেপথ্যে স্পেনীয় সুরের মিশ্রণ করা হয়েছে। স্পেনীয় ফ্ল্যামিঙ্কো ও রুম্বা ছন্দ, ড্রামে জ্যাজ ছন্দ ব্যবহার করা হয়েছে।

কোক স্টুডিও বাংলা'র প্রথম মৌসুমের দশটি গানের মধ্যে তৃতীয় গান হিসেবে এটি বঙ্গাব্দ ১৪২৯-এর নববর্ষের দিন (২০২২ সালের ১৪ এপ্রিল) প্রকাশিত হয়। প্রকাশের পর গানটি শ্রোতাদের কাছ থেকে মিশ্র প্রতিক্রিয়া লাভ করে। ঋতুরাজ ও নন্দিতার গায়কী প্রশংসিত হলেও নজরুলগীতি'র সাথে অন্যগান যুক্ত করে পরিবেশনের জন্য নজরুলভক্তরা সমালোচনা করেন। ইউটিউবে গানটি ১৫ ডিসেম্বর ২০২৫ নাগাদ ১০ কোটিরও অধিক বার শোনা হয়েছে।

## তথ্যসূত্র

## বহিঃসংযোগ

* 'বাগিচায় বুলবুলি তুই' গানের স্বরলিপি

বিষয়শ্রেণী:বাংলা সঙ্গীত
বিষয়শ্রেণী:কাজী নজরুল ইসলাম
বিষয়শ্রেণী:নজরুল সঙ্গীত
বিষয়শ্রেণী:১৯২৮-এর সৃষ্টিকর্ম
বিষয়শ্রেণী:১৯২৮-এর গান
সাদিক সানজরানি

**মুহাম্মদ সাদিক সানজরানি** (; জন্ম: ১৪ এপ্রিল ১৯৭৮) একজন পাকিস্তানি রাজনীতিবিদ যিনি বেলুচিস্তান থেকে এসেছেন এবং পাকিস্তানের সিনেটের ৮ম  চেয়ারম্যান। তিনি ২০১৮ সালের ১২ মার্চ পাকিস্তানের সিনেটের সদস্য ও চেয়ারম্যান হিসেবে শপথ নেন। এবং তার মেয়াদ শেষ হয় ১৫ ফেব্রুয়ারি ২০২৪। তিনি পাকিস্তানের সিনেটের সর্বকনিষ্ঠ ও প্রথম চেয়ারম্যান যিনি বেলুচিস্তান প্রদেশের লোক। তিনি সুশিক্ষিত সানজরানি উপজাতির লোক।

## প্রাথমিক জীবন ও শিক্ষা
সানজরানি ১৯৭৮ সালের ১৪ এপ্রিল পাকিস্তানের বেলুচিস্তানের নক কুন্দিতে জন্মগ্রহণ করেন।

তিনি নক কুন্দি থেকে প্রাথমিক শিক্ষা লাভ করেন এবং তারপর ইসলামাবাদে চলে যান যেখানে তিনি তার ডিগ্রি সম্পন্ন করেন।
## রাজনৈতিক জীবন
সানজরানি তার রাজনৈতিক জীবন শুরু করেন ১৯৯৮ সালে তৎকালীন প্রধানমন্ত্রী নওয়াজ শরিফের দলের সমন্বয়ক হিসেবে যেখানে তিনি ১৯৯৯ সালের পাকিস্তানি অভ্যুত্থান পর্যন্ত দায়িত্ব পালন করেন।

২০০৮ সালে, তিনি প্রধানমন্ত্রীর কার্যালয়ে প্রধানমন্ত্রীর ইউসুফ রাজা গিলানি অভিযোগ সেলের ইনচার্জ নিযুক্ত হন যেখানে তিনি পাঁচ বছর ছিলেন।

২০১৮ সালের পাকিস্তান সিনেট নির্বাচনে বেলুচিস্তান থেকে সাধারণ আসনে স্বতন্ত্র প্রার্থী হিসেবে সানজরানি পাকিস্তানের সিনেটে নির্বাচিত হন। তিনি ২০১৮ সালের ১২ মার্চ সিনেটর হিসেবে শপথ নেন। একই দিনে তিনি পাকিস্তানের সিনেটের ৮ম চেয়ারম্যান নির্বাচিত হন। তিনি মোট ১০৩টি ভোটের মধ্যে ৫৭টি ভোট পান এবং পাকিস্তান মুসলিম লীগ (এন) এর প্রার্থী রাজা জাফর উল হককে পরাজিত করেন যিনি ৪৬টি ভোট পেয়েছিলেন। সানজরানিকে পাকিস্তান পিপলস পার্টি, মুত্তাহিদা কওমি মুভমেন্ট, পাকিস্তান তেহরিক-ই-ইনসাফ এবং বেলুচিস্তান ও ফেডারেল শাসিত উপজাতীয় অঞ্চলের স্বতন্ত্র সিনেটররা চেয়ারম্যান পদে ভোট দিয়েছিলেন। তিনি সিনেটের প্রথম চেয়ারম্যান হন যিনি বেলুচিস্তান প্রদেশের এবং ৩৯ বছর বয়সে সিনেটের সর্বকনিষ্ঠ চেয়ারম্যান হন। সিনেটের চেয়ারম্যান নির্বাচিত হওয়ার আগে তিনি পাকিস্তানের রাজনৈতিক বর্ণালীতে তুলনামূলকভাবে কম পরিচিত ব্যক্তিত্ব ছিলেন।

২০১৮ সালের সেপ্টেম্বরে, সানজরানি আজারবাইজানের জাতীয় পরিষদের ১০০তম বার্ষিকীর প্রাক্কালে ভাষণ দিয়েছিলেন।

২০১৯ সালের ১ আগস্ট তাকে সিনেটের চেয়ারম্যানের পদ থেকে অপসারণের জন্য সিনেটে বিরোধী দলগুলি একটি অনাস্থা প্রস্তাব পেশ করেছিল। ৬৪ জন সিনেটরের সমর্থনে সিনেটে প্রস্তাবটি পেশ করা হয়েছিল। অনাস্থা প্রস্তাব পাস হতে পারেনি কারণ বিরোধী দলগুলো মাত্র ৫০টি ভোট সংগ্রহ করেছিল, যা প্রস্তাবটি পাসের চেয়ে ৩টি ভোট কম ছিল। অনাস্থা ভোটে টিকে থাকার পর সানজরানি পাকিস্তানের সিনেটের চেয়ারম্যান পদে রয়েছেন। এটি পিটিআই সরকারের জোটের একটি সুস্পষ্ট বিজয় এবং চেয়ারম্যানের প্রতি সিনেটরদের আস্থার নিশ্চিতকরণ হিসাবে দেখা হয়েছিল।

২০২১ সালের ১২ মার্চ, তিনি তার প্রতিদ্বন্দ্বী সৈয়দ ইউসুফ রাজা গিলানিকে পরাজিত করে পাকিস্তানের সিনেটের চেয়ারম্যান হিসেবে পুনরায় নির্বাচিত হন।

২০২২ সালের ১১ এপ্রিল, তিনি রাষ্ট্রপতি আরিফ আলভির অসুস্থতার কারণে ভারপ্রাপ্ত রাষ্ট্রপতি হিসাবে শাহবাজ শরিফের কাছ থেকে শপথ নেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:পাকিস্তানের সিনেট সদস্য
বিষয়শ্রেণী:পাকিস্তান সিনেটের চেয়ারম্যান
বিষয়শ্রেণী:বালুচ ব্যক্তি
বিষয়শ্রেণী:পাকিস্তানের রাষ্ট্রপতি
বিষয়শ্রেণী:বালুচ রাজনীতিবিদ
জ্যাকফিশ হ্রদ (সাসক্যাচুয়ান)

**জ্যাকফিশ হ্রদ** হলো কানাডার মধ্য সাসক্যাচুয়ান অঞ্চলের অগভীর জলের একটি বৃহৎ অংশ। এটি ইদম গ্রাম থেকে প্রায়  দক্ষিণে ২৬ নং সাসক্যাচুয়ান সড়কে অবস্থিত। হ্রদের তীরের বা কাছাকাছি সম্প্রদায়ের মধ্যে রয়েছে মেওতা, মেতিনোতা, কোচিন এবং অ্যাকোয়াডিও। নিকটতম বিমানবন্দরটি উত্তর ব্যাটলফোর্ডে অবস্থিত।

হ্রদটি তিনটি ক্যাম্পগ্রাউন্ড, ৩০০ টিরও বেশি ক্যাম্পসাইট এবং *ব্যাটলফোর্ড প্রাদেশিক পার্কে* বেশ কয়েকটি *হাইকিং* ট্রেইল এবং সৈকত দ্বারা বেষ্টিত রয়েছে। এর বিশাল এলাকা জুড়ে জল রয়েছে। কিন্তু এটি গড়ে প্রায়  গভীর এবং এর গভীরতম বিন্দুর গভীরতা প্রায় ।

হ্রদে বৈচিত্র্যময় মৎস্যসম্পদ রয়েছে। বিভিন্ন ধরনের মাছের মধ্যে রয়েছে পার্চ, ওয়ালেই, পাইক, বারবোট এবং হোয়াইট ফিশ ইত্যাদি। ফেব্রুয়ারির তৃতীয় সপ্তাহে একটি বার্ষিক আইস ফিশিং ডার্বি অনুষ্ঠিত হয়, যা সাধারণত ২,০০০ জনেরও বেশি প্রতিযোগীকে আকর্ষণ করে।

## চিত্রশালা

চিত্র:Jackfish Lake, SK - September 14 2013 (9766890293).jpg|জ্যাকফিশ হ্রদের জেটি
চিত্র:Jackfish Lake, SK - September 14 2013 (9766613882).jpg|জ্যাকফিশ হ্রদ
চিত্র:Jackfish Lake, SK - September 14 2013 (9766611111).jpg|জ্যাকফিশ হ্রদ
চিত্র:Martinson's Beach, Jackfish Lake, SK.jpg|মার্টিনসন্স সৈকত থেকে জ্যাকফিশ হ্রদের দৃশ্য।


## আরও দেখুন
* সাসক্যাচুয়ান পর্বত (আলবার্টা)
* সাসক্যাচুয়ান পর্বত (ইউকন)

## তথ্যসূত্র

## বহিঃসংযোগ
* ব্যাটলফোর্ড প্রাদেশিক উদ্যান 

বিষয়শ্রেণী:কানাডার হ্রদ
বিষয়শ্রেণী:কানাডার দর্শনীয় স্থান
বিষয়শ্রেণী:উইকিউপাত্তে স্থানাঙ্ক আছে
অস্কার আইজ্যাক

**অস্কার আইজ্যাক হার্নান্দেজ এস্ত্রাদা** (জম্ম ৯ মার্চ, ১৯৭৯)) একজন মার্কিন অভিনেতা। ১৯৯০'র দশকের শেষ দিকে অভিনয়ে অভিষেক হওয়ার পর তিনি জুলিয়ার্ড স্কুল এ অভিনয় নিয়ে পড়াশোনা শুরু করেন এবং ২০০০'র দশকের বেশিরভাগ সময়ই বিভিন্ন ছোট-খাটো চরিত্রে অভিনয় করেন । ২০০৯ সালে অস্ট্রেলিয়ান চলচ্চিত্র বালিবো চলচ্চিত্রে অভিনয়ের জন্য আইজ্যাক " এএসিটিএ এওয়ার্ড" পান সেরা পার্শ্ব-অভিনেতা হিসেবে। পার্শ্ব চরিত্র হিসেবে বডি অফ লাইস (২০০৮), রবিন হুড (২০১০) এবং ড্রাইভ (২০১১) তে অভিনয় করেন আইজ্যাক, তার ক্যারিয়ারে গতি আসে ব্ল্যাক কমেডি চলচ্চিত্র ইনসাইড লুয়েন ডেভিস এ গায়কের চরিত্রে অভিনয় করে যেটি তাকে গোল্ডেন গ্লোব পুরস্কারের মনোনয়ন পাইয়ে দেয়।

গুয়াতেমালায় জন্মগ্রহণকারী, আইজ্যাক শিশু অবস্থায় তার পরিবারের সাথে মার্কিন যুক্তরাষ্ট্রে চলে আসেন। কিশোর বয়সে, তিনি একটি পাংক ব্যান্ডে যোগ দিয়েছিলেন, নাটকে অভিনয় করেছিলেন এবং একটি ছোট চরিত্রে তার চলচ্চিত্রে আত্মপ্রকাশ করেছিলেন। জুলিয়ার্ড স্কুলের একজন স্নাতক, আইজ্যাক ২০০০' এর দশকের বেশিরভাগ সময় চলচ্চিত্রে একজন চরিত্র অভিনেতা হিসেবে অভিনয় করেন।

আইজ্যাক এর ক্যারিয়ার এগিয়ে যায় ক্রাইম ড্রামা *[[এ মোস্ট ভায়োলেন্ট ইয়ার]]* (২০১৪), থ্রিলার *[[এক্স ম্যাশিনা]]* (২০১৫) এবং সুপারহিরো চলচ্চিত্র এক্স-ম্যান: এপোকেলিপ্স (২০১৬) এর মতো চলচ্চিত্রে অভিনয় করে। তিনি পরিচিতি পান স্টার ওয়ার্স এর নতুন ট্রিলজি (২০১৫-২০১৯) তে "পো ডেমেরন" এর চরিত্রে অভিনয় করে। তারপর থেকে তাকে সাইন্স ফিকশন চলচ্চিত্র এনহাইলেশন (২০১৮) এবং ডিউন এবং ক্রাইম ড্রামা দ্য কার্ড কাউন্টার (২০২১) এবং এনিমেটেড সুপারহিরো চলচ্চিত্র স্পাইডার-ম্যান: অ্যাক্রোস দ্য স্পাইডার-ভার্সে অভিনয় করতে দেখা যায়।

টেলিভিশনে এইচবিও এর মিনি সিরিজ "শো মি এ হিরো" (২০১৫) এবং "সিনস ফ্রম এ ম্যারিজ" (২০২১) এ দেখা যায়। যেখানে তিনি গোল্ডেন গ্লোব জিতেন সীমিত এবং টেলিভিশন ধারাবাহিকে অভিনয়ের জন্য। ২০২২ সালে তাকে মার্ভেল সিনেমাটিক ইউনিভার্সে মুন নাইটে নাম ভূমিকায় অভিনয় করতে দেখা যায়।

## তথ্যসূত্র

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:কিউবান বংশোদ্ভূত মার্কিন ব্যক্তি
বিষয়শ্রেণী:মার্কিন মঞ্চ অভিনেতা
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:কিউবান বংশোদ্ভূত মার্কিন বিনোদনকারী
বিষয়শ্রেণী:হিস্পানিক ও লাতিন আমেরিকান অভিনেতা
বিষয়শ্রেণী:জুলিয়ার্ড স্কুলের প্রাক্তন শিক্ষার্থী
শ্রেষ্ঠ কৌতুক অভিনয়শিল্পী বিভাগে জাতীয় চলচ্চিত্র পুরস্কার (বাংলাদেশ)

**শ্রেষ্ঠ কৌতুক অভিনয়শিল্পী বিভাগে জাতীয় চলচ্চিত্র পুরস্কার** বাংলাদেশের চলচ্চিত্রের জন্য সর্বাপেক্ষা সম্মানীয় পুরস্কার, যা জাতীয় চলচ্চিত্র পুরস্কারের অংশ হিসাবে শ্রেষ্ঠ কৌতুক বিভাগে চলচ্চিত্রসমূহকে ১৯৯৯ সাল থেকে দেওয়া হচ্ছে। প্রথমবার পুরস্কার লাভ করেন এটিএম শামসুজ্জামান।

## বিজয়ীদের তালিকা
;টীকা

## টীকা

## তথ্যসূত্র

## উৎস

* 
* 
* 
* 
* 
* 

বিষয়শ্রেণী:জাতীয় চলচ্চিত্র পুরস্কার (বাংলাদেশ)
বিষয়শ্রেণী:শ্রেষ্ঠ কৌতুক অভিনয়শিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী
বাপুদেব শাস্ত্রী

[ডান|থাম্ব|300x300পিক্সেল| ১৮৭০ খ্রিস্টাব্দে [বারাণসী|বারাণসীর কুইন্স কলেজের জ্যোতির্বিদ্যার অধ্যাপক বাপুদেব শাস্ত্রী (গ্লোব হাতে)একটি ক্লাস পড়াচ্ছেন। ]]
**বাপুদেব শাস্ত্রী** বা **নরসিংহ দেব** পরাঞ্জপে (১৮২১ - ১৯০০) ছিলেন একজন ভারতীয় সংস্কৃত পণ্ডিত এবং গণিতজ্ঞ।

## জীবনী
নরসিংহ দেব ১৮২১ খ্রিস্টাব্দের ১ নভেম্বর বোম্বাই প্রেসিডেন্সির অধুনা মহারাষ্ট্রের এক ব্রাহ্মণ পরিবারে জন্ম গ্রহণ করেন। তিনি মহারাষ্ট্রের নাগপুরের এক মারাঠি স্কুলে পাটিগণিত ও বীজগণিতের প্রাথমিক শিক্ষা লাভ করেন। পরে ধুন্ডিরাজা মিশ্রের কাছে তিনি সংস্কৃত গণিতের গ্রন্থশাস্ত্র - লীলাবতী ও বীজগণিত অধ্যয়ন করেন। গণিত শাস্ত্রে তার প্রতিভা দেখে ইষ্ট ইন্ডিয়া কোম্পানির রাজনৈতিক অধিকারী ল্যান্সলট উইলকিনসন সিহোর সংস্কৃত স্কুলে ভর্তি হন। সেখানে তিনি সিদ্ধান্ত শিরোমণি, ইউক্লিডীয় জ্যামিতি, ইউরোপীয় সাধারণ জ্ঞান পন্ডিত সেবারাম এবং উইলকিনসনের কাছে শেখেন। ১৮৪২ খ্রিস্টাব্দে তিনি বারাণসীর সরকারি সংস্কৃত কলেজে (বর্তমানে সম্পূর্ণানন্দ সংস্কৃত বিশ্ববিদ্যালয়ে) রেখা-গণিত (ইউক্লিডীয় জ্যামিতি) পড়াতেন।  ১৮৮৯ খ্রিস্টাব্দে বাপুদেব শাস্ত্রীর অবসর পর ১৮৯০ খ্রিস্টাব্দে সুধাকর দ্বিবেদী গণিত ও জ্যোতিষশাস্ত্রের শিক্ষক নিযুক্ত হন। বাপুদেব শাস্ত্রী দৃকসিদ্ধ মতে বর্ষপঞ্জি প্রণয়ন করেন এবং এটি আজও বারাণসীর সংস্কৃত বিশ্ববিদ্যালয় হতে  প্রকাশিত হয়। অনুরূপভাবে তিনি অবিভক্ত বাংলার খ্যাতনামা জ্যোতির্বিজ্ঞানী মাধবচন্দ্র চট্টোপাধ্যায়কে দৃকসিদ্ধ **[[বিশুদ্ধ সিদ্ধান্ত পঞ্জিকা]]** প্রকাশে পরামর্শ দেন।

## অবদান
বাপুদেব শাস্ত্রী দ্বাদশ শতাব্দীতে ভাস্করাচার্য লিখিত  *সিদ্ধান্ত শিরোমণি* অনুবাদ করেন এবং ১৮৯১ খ্রিস্টাব্দে প্রকাশ করেন। তিনি ল্যান্সলট উইলকিনসনের সঙ্গে যৌথভাবে হিন্দু জ্যোতির্বিদ্যার উপর রচিত সূর্য সিদ্ধান্তের ভাষ্য রচনা করেন॥

* দ্য সূর্য সিদ্ধান্ত অ্যান্ড সিদ্ধান্ত শিরোমণি - ১৮৬১

## তথ্যসূত্র

বিষয়শ্রেণী:ভারতীয় সংস্কৃত পণ্ডিত
বিষয়শ্রেণী:হিন্দু জ্যোতির্বিজ্ঞান
বিষয়শ্রেণী:১৯০০-এ মৃত্যু
বিষয়শ্রেণী:১৮২১-এ জন্ম
বিষয়শ্রেণী:বারাণসীর পণ্ডিত
বিষয়শ্রেণী:১৯শ শতাব্দীর ভারতীয় জ্যোতির্বিজ্ঞানী
বিষয়শ্রেণী:১৯শ শতাব্দীর ভারতীয় গণিতবিদ
সাফিউদ্দিন আল-হিন্দি

**সাফিউদ্দিন আল-হিন্দি আল-উরমাওয়ি** () ছিলেন একজন বিশিষ্ট ভারতীয় শাফিঈ-আশআরি পণ্ডিত এবং যুক্তিবাদী ধর্মতত্ত্ববিদ।

১৩০৬ সালে দামেস্কে দ্বিতীয় শুনানির সময় আল-হিন্দিকে ইবনে তাইমিয়ার বিতর্কে আনা হয়েছিল। তাজ উদ্দিন আস-সুবকি তার *তাবাকাত আল-শাফিয়্যা আল-কুবরা*-তে তাকে বলেছেন: "ওহ ইবনে তাইমিয়া, আমি দেখতে পাচ্ছি যে আপনি কেবল একটি পাতি চড়ুইয়ের মতো। যখনই আমি এটি ধরতে চাই, এটি এক জায়গা থেকে অন্য জায়গায় পালিয়ে যায়।"

তিনি তাজ উদ্দিন আস-সুবকি, আল-সাফাদি, শিহাব উদ্দিন আল-উমারি, শামসুদ্দিন ইবনে আল-গাজী এবং আবদুল-হায় আল-হাসানি দ্বারা প্রশংসিত হন।

## জীবনী
সাফিউদ্দিন আল-হিন্দি দিল্লিতে জন্মগ্রহণ করেন এবং দামেস্কে বসতি স্থাপনের আগে সেখানে তার ইসলামী শিক্ষা শেষ করেন। তিনি মিশর পরিদর্শন করেন এবং তুরস্কে চলে যান, যেখানে তিনি এগারো বছর (কেনিয়াতে পাঁচ বছর, সিভাসে পাঁচ বছর এবং কায়সিরিতে এক বছর) অবস্থান করেন। তিনি ১৩ শতকের দ্বিতীয়ার্ধে দামেস্কে আসেন এবং মৃত্যুর আগ পর্যন্ত সেখানেই ছিলেন।

সাফিউদ্দিন আল-হিন্দি সিরাজ আল-দীন উরমাভির অধীনে অধ্যয়ন করেছিলেন। বলা হয় যে, তিনি পরোক্ষভাবে ফখরুদ্দীন আল রাযির সাথে পড়াশোনা শুরু করেছিলেন, যার সাথে তিনি তার পিতামহের মাধ্যমে দেখা করেন। তিনি মুতাকাল্লিম (ধর্মতত্ত্ববিদ) সদরুদ্দীন ইবনুল ওয়াকিল (মৃত্যু: ১৩১৭) এবং কামালুদ্দীন ইবনুল জামালকানি (মৃত্যু: ১৩২৭) এর শিক্ষক ছিলেন।

তার ছাত্র ইবনুল ওয়াকিল, ইবনুল জামালকানি এবং তিনি ইবনে তাইমিয়ার ১৩০৬ সালের বিখ্যাত দামেসিন ট্রায়ালে সরাসরি জড়িত ছিলেন, যেগুলো ইবনে তাইমিয়ার নিরলস আশআরি বিরোধী বিতর্ককে নিয়ন্ত্রণ করার জন্য সম্বোধন করা হয়।

## বই
তার সর্বাধিক পরিচিত লেখাগুলোর মধ্যে:

* আল-ফাইক ফি উসুল আল-ফিকহ ()
* নিহায়াত আল-উসূল ফি দিরায়াত আল-উসুল ()
* আল-রেসালাহ আল-তিসিনিয়া ফি আল-উসুল আল-দিনিয়া ()

আল-হিন্দির তিসনিয়া হলো আশআরি কালামের একটি সরল ম্যানুয়াল, যা ঈশ্বরের ঐতিহ্যগত ধর্মতাত্ত্বিক বিষয়, ভবিষ্যদ্বাণী, যুগতত্ত্ব এবং সম্পর্কিত বিষয়গুলোকে চিকিত্সা করে।

বইয়ের শুরুতে, আল-হিন্দি ব্যাখ্যা করেছেন যে, লেখার উপলক্ষটি হাম্বলিদের দ্বারা উস্কে দেওয়া একটি ঝামেলা ছিল:

এটি ইবনে তাইমিয়ার সরাসরি খণ্ডন নয়, তবে এটি সম্ভবত তিনি যে চ্যালেঞ্জটি তুলে ধরেছিলেন তার প্রতিক্রিয়া হিসাবে লেখা হয়েছিল।

## আরও দেখুন

* তাকি উদ্দিন আস-সুবকি
* আলা উদ্দিন আল-বুখারী
* আশআরিস এবং মাতুরিদের তালিকা
* মুসলিম ধর্মতত্ত্ববিদদের তালিকা

## তথ্যসূত্র

বিষয়শ্রেণী:১২৪৬-এ জন্ম
বিষয়শ্রেণী:১৩১৫-এ মৃত্যু
বিষয়শ্রেণী:সুন্নি মুসলিম পণ্ডিত
বিষয়শ্রেণী:মুসলিম ধর্মতত্ত্ববিদ
বিষয়শ্রেণী:মুফতি
বিষয়শ্রেণী:দিল্লির ব্যক্তি
বিষয়শ্রেণী:সুন্নি ইমাম
বিষয়শ্রেণী:শরিয়া বিচারক
বিষয়শ্রেণী:মুসলিম দার্শনিক
বিষয়শ্রেণী:শাফিঈ ব্যক্তি
বিষয়শ্রেণী:আশআরি ব্যক্তি
বিষয়শ্রেণী:১৪শ শতাব্দীর মুসলিম ধর্মতত্ত্ববিদ
তোমোকি হাইয়াকাওয়া

**তোমোকি হাইয়াকাওয়া** (, ; জন্ম: ৩ মার্চ ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে গোলরক্ষক হিসেবে খেলেন।

## প্রারম্ভিক জীবন
তোমোকি হাইয়াকাওয়া ১৯৯৯ সালের ৩রা মার্চ তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাশিমা অ্যান্টলার্সের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:মেজি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইয়োকোহামা এফ মারিনোসের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:জাপানের পুরুষ আন্তর্জাতিক ফুটবলার
বাতাসিয়া লুপ

**বাতাসিয়া লুপ** হল একটি সর্পিল রেলপথ যা ভারতের পশ্চিমবঙ্গের দার্জিলিং জেলার দার্জিলিং হিমালয়ান রেলওয়ের আরোহণের গ্রেডিয়েন্ট কমানোর জন্য তৈরি করা হয়েছে। এই রেলপথটি একটি সুড়ঙ্গের মাধ্যমে এবং একটি পাহাড়ের চূড়ার উপর দিয়ে চলাচল করে। এটি ১৯১৯ সালে চালু হয়েছিল।এই স্থানে পঞ্চাশ হাজার বর্গফুটের একটি ফুলের বাগান রয়েছে।

## অবস্থান

স্থানটি দার্জিলিং থেকে , ঘুম শহরের নীচে অবস্থিত। ঘুম স্টেশন থেকে এই স্থানের দূরত্ব তিন কিলোমিটার এর কাছাকাছি। এছাড়াও ভারতীয় সেনাবাহিনীর গোর্খা সৈন্যদের একটি স্মৃতিসৌধ রয়েছে যারা ১৯৪৭ সালে ভারতের স্বাধীনতার পর তাদের জীবন উৎসর্গ করেন। ১৯৯৫ সালে এই স্মৃতিসৌধটি স্থাপন করা হয়েছিল এটি দার্জিলিং এর বিখ্যাত হিলকার্ট রোড এর উপর অবস্থিত।   

## আরও দেখুন

* চৌরাস্তা
* বেলন লুপ
* দার্জিলিং হিমালয়ান রেলওয়ের ইতিহাস
* জিগ জ্যাগ (রেলওয়ে)

## তথ্যসূত্র

## বহিঃসংযোগ

* বাতাসিয়া লুপ সম্পর্কিত
*Batasia Loop Travel Information North Bengal Tourism
*বাতাসিয়া লুপের বিস্তারিত তথ্য 

বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:দার্জিলিঙের পর্যটন কেন্দ্র
বিষয়শ্রেণী:দার্জিলিং হিমালয়ান রেল
বিষয়শ্রেণী:১৯১৯-এ ভারতে প্রতিষ্ঠিত
বিষয়শ্রেণী:১৯১৯-এ রেল পরিবহন
বিষয়শ্রেণী:রেলওয়ে লুপ লাইন
বিষয়শ্রেণী:দার্জিলিঙের পরিবহন
বিষয়শ্রেণী:ভারতের পার্বত্য রেল পরিবহন
মণিদ্বীপ

**মণিদ্বীপ** (সংস্কৃত: मणिद्वीप) হল হিন্দুধর্মে আদি পরাশক্তি সর্বোচ্চ দেবীর চিরন্তন সর্বোচ্চ আবাস।শ্রীপুর, শ্রী নগর ও দেবীলোক নামেও পরিচিত, এটি সুধাসমুদ্র (অমৃতের মহাসাগর) নামক মহাসাগরের মাঝখানে অবস্থিত দ্বীপ।

দেবীভাগবত পুরাণ-এ, মণিদ্বীপকে সর্বলোক, সর্বোচ্চ বিশ্ব, কৈলাসের থেকে উচ্চতর, শিবের রাজ্য, বৈকুণ্ঠ, বিষ্ণুর রাজ্য এবং গোলোক, কৃষ্ণের রাজ্য হিসাবে চিত্রিত করা হয়েছে। এটি দেবীভাগবতের দেবী ভুবনেশ্বরী দেবীকে এই অন্য যে কোনো দেবতার চেয়ে উচ্চতর চিত্রের সাথে সামঞ্জস্যপূর্ণ। ভুবনেশ্বরী রূপে, দেবী হলেন মণিদ্বীপের সম্রাজ্ঞী। সৃষ্টির শুরুতে পরমেশ্বর দেবী তাঁর ইচ্ছানুযায়ী এই দ্বীপ সৃষ্টি করেছিলেন।

## বিবরণ
দেবীভাগবত পুরাণ অনুসারে মণিদ্বীপের বর্ণনা:

আদিকালে ত্রিদেব – ব্রহ্মা, বিষ্ণু ও শিব জানতেন না তারা কারা এবং তাদের উদ্দেশ্য কী ছিল। এই সময় উড়ন্ত রথ তাদের সামনে উপস্থিত হল এবং স্বর্গীয় কণ্ঠ তাদের রথে আরোহণের নির্দেশ দিল। যখন ত্রিদেব রথে চড়েছিলেন এবং এটি মনের গতিতে প্রবাহিত হতে শুরু করেছিল এবং তাদের রহস্যময় স্থানে নিয়ে গিয়েছিল, যা অমৃত এবং আদিম সিলবান বনের সমুদ্র দ্বারা বেষ্টিত রত্নগুলির দ্বীপ ছিল। রথ থেকে বেরিয়ে আসার সাথে সাথে ত্রিদেব নারীতে রূপান্তরিত হয়েছিলেন, যা তাদের বিস্মিত হয়েছিল। দ্বীপটি অন্বেষণ করার সময় তারা নয়টি ঘের দ্বারা সুরক্ষিত এবং ভয়ঙ্কর ভৈরব, মাতৃকা, ক্ষেত্রপাল ও দিকপালদের দ্বারা সুরক্ষিত রাজকীয় শহর জুড়ে আসে। শহরে প্রবেশ করার সাথে সাথে তারা এর সমৃদ্ধি ও ক্রমবর্ধমান অবকাঠামো দেখে বিস্মিত হয়েছিল এবং অবশেষে যোগিনীদের দ্বারা সুরক্ষিত চিন্তামণি গৃহ নামে পরিচিত মহান প্রাসাদে পৌঁছেছিল। এর জন্য ছিল শ্রীপুর (দেবীপত্তন), দেবী ভুবনেশ্বরীর রাজধানী, মণিদ্বীপের সম্রাজ্ঞী, আদি পরাশক্তির আবাসস্থল। যখন তারা প্রাসাদে প্রবেশ করে তখন তারা সমস্ত জগতের রাণী দেবী ভুবনেশ্বরীকে প্রত্যক্ষ করেছিল।

## তথ্যসূত্র

## বহিঃসংযোগ
* English Translation of the Devi Bhagavata by Swami Vijnanananda
* ''Devi Bhagavata Purana'' English translation correct IAST transliteration and glossary

বিষয়শ্রেণী:হিন্দু পুরাণে বর্ণিত স্থান
বিষয়শ্রেণী:হিন্দুধর্ম
বিষয়শ্রেণী:হিন্দুধর্মে ঈশ্বর
বিষয়শ্রেণী:শাক্তধর্ম
বিষয়শ্রেণী:পৌরাণিক দ্বীপ
পশ্চিমবঙ্গ বিধানসভার বিরোধী দলনেতাদের তালিকা

**পশ্চিমবঙ্গ বিধানসভার বিরোধী দলনেতা** হলেন সেই রাজনীতিবিদ যিনি পশ্চিমবঙ্গ বিধানসভায় প্রধান বিরোধী দলের নেতৃত্ব দেন।

## যোগ্যতা
**দাপ্তরিক বিরোধীদল** হলো পশ্চিমবঙ্গ বিধানসভায় একটি রাজনৈতিক দলকে মনোনীত করতে ব্যবহৃত একটি শব্দ যা বিধানসভায় দ্বিতীয় বৃহত্তম সংখ্যক আসন পেয়েছে।  আনুষ্ঠানিক স্বীকৃতি পাওয়ার জন্য, দলটির অবশ্যই বিধানসভার মোট সদস্য সংখ্যার কমপক্ষে ১০% থাকতে হবে।  একটি একক দলকে ১০% আসনের মানদণ্ড পূরণ করতে হবে, জোট নয়।  ভারতের অনেক রাজ্যের আইনসভাও এই ১০% নিয়ম অনুসরণ করে যখন বাকিরা তাদের নিজ নিজ কক্ষের নিয়ম অনুসারে একক বৃহত্তম বিরোধী দল পছন্দ করে।

## বিরোধী দলের নেতাদের তালিকা

## বিরোধী দলের উপনেতা

## তথ্যসূত্র


বিষয়শ্রেণী:পশ্চিমবঙ্গের রাজনীতি সম্পর্কিত তালিকা
বিষয়শ্রেণী:পশ্চিমবঙ্গ বিধানসভার সদস্য
বিষয়শ্রেণী:ভারতীয় রাজ্য ও কেন্দ্রশাসিত অঞ্চলের বিরোধী দলনেতাদের তালিকা
ম্যাকক্যাফে

**ম্যাকক্যাফে** () হল একটি কফি-হাউস ধারার খাবার এবং পানীয়ের চেইন, যার মালিক ম্যাকডোনাল্ড’স। এটি ১৯৯৩ সালে অস্ট্রেলিয়ার মেলবোর্নে চালু করা হয়েছিল এবং ম্যাকডোনাল্ড'স-এর প্রধান নির্বাহী কর্মকর্তা চার্লি বেল এবং তৎকালীন চেয়ারম্যান ও পরবর্তীকালীন প্রধান নির্বাহী কর্মকর্তা জেমস স্কিনারের সহায়তায় জনসাধারণের কাছে পরিচিত করা হয়েছিল, চেইনটি এসপ্রেসো কফির প্রতি ভোক্তা প্রবণতাকে প্রতিফলিত করে।

বিভিন্ন রিপোর্ট অনুসারে, ম্যাকক্যাফে আউটলেটগুলি একটি নিয়মিত ম্যাকডোনাল্ড'স-এর তুলনায় ১৫% বেশি আয় করে এবং ২০০৩ সাল নাগাদ এটি অস্ট্রেলিয়া এবং নিউজিল্যান্ডের বৃহত্তম কফি শপ ব্র্যান্ড ছিল৷ ম্যাকডোনাল্ড'স অস্ট্রেলিয়া গত দশকে স্বয়ংক্রিয় এসপ্রেসো-প্রোন্টো মেশিন নিয়ে পরীক্ষা-নিরীক্ষা করার পরে ব্যর্থ হলে সমস্ত অস্ট্রেলীয় স্টোর পরবর্তীকালে সংস্কার করা হয় এবং ম্যাকক্যাফে আউটলেটে রূপ দেওয়া হয়।

## তথ্যসূত্র

## বহিঃসংযোগ
* ম্যাকডোনাল্ডস ম্যাকক্যাফে ইউএসএ 
* ম্যাকক্যাফে অস্ট্রেলিয়া
* ম্যাকডোনাল্ড'স ম্যাকক্যাফে - ইউএস হিস্পানিক মার্কেট ওয়েবসাইট 
* ম্যাকডোনাল্ড'স অফ ওয়েস্টার্ন ওয়াশিংটন, ইউএসএ ম্যাকক্যাফে ওয়েবসাইট (আর্কাইভ করা পৃষ্ঠা)

বিষয়শ্রেণী:১৯৯৩-এ প্রতিষ্ঠিত রেস্তোরাঁ
বিষয়শ্রেণী:বহুজাতিক কোম্পানি
বিষয়শ্রেণী:বহুজাতিক খাদ্য কোম্পানি
বিষয়শ্রেণী:মার্কিন যুক্তরাষ্ট্রের ঝটপট খাবারের চেইন
বিষয়শ্রেণী:ঝটপট খাবারের ফ্র্যাঞ্চাইজি
বিষয়শ্রেণী:অস্ট্রেলিয়ার কফিহাউস ও ক্যাফে
বিষয়শ্রেণী:মার্কিন যুক্তরাষ্ট্রের কফিহাউস ও ক্যাফে
সহজ লিমিটেড

**সহজ লিমিটেড** অনলাইন টিকিট বিক্রির প্রতিষ্ঠান। সংস্থাটি বাংলাদেশ রেলওয়ের টিকিটসহ বাস, লঞ্চ ও বিভিন্ন অনুষ্ঠানের টিকিট বিক্রি এবং পণ্য পরিবহনের সেবা প্রদান করে।

## ইতিহাস
২০১৩-১৪ সালের দিকে সহজ লিমিটেড প্রতিষ্ঠিত হয়।

২০১৯ সালে সহজ তৃতীয়বারের মতো বিনিয়োগ তুলে।

ফেব্রুয়ারি ২০১৯ এ, সহজের অপারেশন ডিপার্টমেন্টের জ্যেষ্ঠ ভাইস চেয়ারম্যান রাজিব ভট্টাচার্য্য ভারতীয় নাগরিক হওয়া সত্ত্বেও বিডা এর অনুমতিপত্র(ওয়ার্ক পারমিট) ও যথাযথ ভিসা ছাড়া কাজ করায় তার ফাঁকি দেওয়া করের বিরুদ্ধে হাইকোর্ট রুল জারি করে।

অক্টোবর ২০২১ এ, সহজ তাদের সহজ ট্রাকের কর্মীদের ছাটাই করে দেয়। অভ্যন্তরীণ সূত্রানুযায়ী সহজ ফুড ও সহজ রাইডও বন্ধ করার অভিপ্রায় জানানো হয়। ছাটাইটা হঠাৎ করে হয় এবং ৩১ অক্টোবর কর্মীদের চাকরির শেষদিন বলে জানানো হয়। সহজের মূল অ্যাপ ও বাসের টিকিট বিক্রির অ্যাপ ২০২১ এর পরে হালনাগাদ করা হয়েছে।

১৬ ফেব্রুয়ারি, ২০২২ এ সহজ-সিনেসিস-ভিনসেন বাংলাদেশ ট্রেনের টিকিট বিক্রির যৌথ প্রতিষ্ঠান হিসেবে নির্বাচিত হয়। সহজ টিকিট প্রতি ২৫ পয়সা এবং আগের প্রতিষ্ঠান কম্পিউটার নেটওয়ার্ক সিস্টেম (সিএনএস) ১টাকা ৪০পয়সা নিলামে বলায় সহজ এই কাজ পায়। সিএনএস মামলা করায় ও পরে নিষ্পত্তি হওয়ায় প্রায় তিন বছর পরে এই কাজ পায় সহজ লিমিটেড। এই নিলামে সিএনএস ও সহজ উভয়ের বিরুদ্ধে দুর্নীতির অভিযোগ উঠে। এর এক মাস পরে ঈদের সময় ট্রেনে টিকিট বিক্রিতে প্রচণ্ড ভোগান্তির অভিযোগ উঠে। সহজের পক্ষ থেকে বলা হয় সমস্যা ঠিক হতে দেড় বছর লাগবে এবং আগের প্রতিষ্ঠানের অসহযোগিতার কথা বলে।

২০২৪ এর মার্চে কালোবাজারির অভিযোগে সহজের অফিস সহকারীসহ ৯ জনকে গ্রেপ্তার করে র‌্যাব।

## বিতর্ক
সহজ লিমিটেডের এক সিস্টেম প্রকৌশলী টিকিট কালোবাজারে বিক্রি করার কারণে আটক হয়। এরপর সহজ লিমিটেড ঐ কর্মকর্তাকে অভিযোগের ভিত্তিতে তাকে চাকরিচ্যুত করে। কর্মকর্তাটি আগের টিকিট বিক্রির প্রতিষ্ঠান সিএনএস থেকে এসেছিল।

## আরও দেখুন
* পাঠাও
* উবার

## তথ্যসূত্র

বিষয়শ্রেণী:২০১৪-এ প্রতিষ্ঠিত পরিবহন সংস্থা
বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:পরিবহন নেটওয়ার্ক কোম্পানি
বিষয়শ্রেণী:অনলাইন কোম্পানি
বিষয়শ্রেণী:ঢাকা ভিত্তিক কোম্পানি
বিষয়শ্রেণী:বাংলাদেশের পরিবহন কোম্পানি
বিষয়শ্রেণী:বাংলাদেশের অনলাইন কোম্পানি‎
ডোমিনো'স পিৎজা

**ডোমিনো'স পিৎজা, ডোমিনোজ পিজ্জা** বা **ডোমিনোজ পিৎজা** সাধারণত **ডোমিনোজ়** নামে ব্যবসা পরিচালনা করে থাকে, একটি আমেরিকান বহুজাতিক পিৎজা রেস্তোরাঁর চেইন, যা ১৯৬০ সালে প্রতিষ্ঠিত হয়েছিল এবং এটির নেতৃত্বে রয়েছেন প্রধান নির্বাহী কর্মকর্তা রিচার্ড অ্যালিসন। কর্পোরেশনটি ডেলাওয়্যার নিবেশিত এবং মিশিগানের অ্যান আর্বারে ডোমিনো'স ফার্মস অফিস পার্কে এটির সদর দপ্তর অবস্থিত। ২০১৮ সাল পর্যন্ত ডোমিনো'স-এর আনুমানিক ১৫,০০০ স্টোর ছিল, যার মধ্যে মার্কিন যুক্তরাষ্ট্রে ৫,৬৪৯টি, ভারতে ১,৫০০টি এবং যুক্তরাজ্যে ১,২৪৯টি স্টোর রয়েছে। বিশ্বব্যাপী ৮৩টি দেশে এবং ৫,৭০১টি শহরে ডোমিনোজ-এর স্টোর রয়েছে।

## তথ্যসূত্র

## বহিঃসংযোগ

বিষয়শ্রেণী:১৯৬০-এ প্রতিষ্ঠিত
বিষয়শ্রেণী:মার্কিন যুক্তরাষ্ট্রের রেস্তোঁরা চেইন
বিষয়শ্রেণী:মার্কিন যুক্তরাষ্ট্রের পিৎজা চেইন
বিষয়শ্রেণী:বহুজাতিক কোম্পানি
বিষয়শ্রেণী:বহুজাতিক খাদ্য কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:মার্কিন যুক্তরাষ্ট্রের ঝটপট খাবারের চেইন
অ্যাপি ফিজ

**অ্যাপি ফিজ** হল পার্লে এগ্রোর একটি পণ্য, যা ২০০৫ সালে ভারতে চালু হয়েছিল। অ্যাপি ফিজ হলো কার্বনেটেড আপেলের জুস, এবং এটি ককটেল জন্য মূল উপাদান হিসাবে ব্যবহার করা যেতে পারে। এতে কোন অ্যালকোহল থাকে না।

পার্লে এগ্রোর লাইসেন্সের অধীনে গ্লোবাল বেভারেজ কোম্পানি লিমিটেড বাংলাদেশে অ্যাপি ফিজ তৈরি ও বাজারজাত করছে।

## সংশ্লিষ্ট পণ্য
অ্যাপির পরিষ্কার আপেলের জু্সের সাফল্যের পরে পার্লে গ্র্যাপো ফিজ নামে সিক্যুয়াল প্রোডাক্ট চালু করে, যা একটি কার্বনেটেড আঙ্গুরের জুস। পানীয়টি ২০০৫-০৮ সালে ক্রিকেট ম্যাচে বিজ্ঞাপনী প্রচারণায় ব্যর্থ হয়।

২০২০ সালে বি-ফিজ নামে একটি মল্ট-স্বাদযুক্ত ফলের পানীয় চালু করে কোম্পানিটি।

## তথ্যসূত্র

বিষয়শ্রেণী:ভারতীয় পানীয় মার্কা
বিষয়শ্রেণী:কোমল পানীয়
কাঁধকোণ

[থাম্ব| উইলিয়াম হেনরি প্লেফেয়ার, [এডিনবরা বিশ্ববিদ্যালয়: প্রতিটি পাথরের খণ্ডের ঢালু প্রান্তগুলি কাঁধকোণগুলির উপর প্রাধান্য দেয়। এর একটি বাঁকা ভীত রয়েছে। প্রতিটি খিলানের শিরে একটি অর্ধবৃত্ত আছে।]]
**কাঁধকোণ** হলো একটি কীলাকৃতির উপাদান, যা পাথর দিয়ে তৈরী করা হয়। এটি খিলান বা খিলান তৈরিতে ব্যবহৃত হয়। গুরুত্বের দিক দিয়ে খিলান বা ভল্টের প্রতিটি ইউনিট একটি কাঁধকোণ। যেমন শিরকোণ বা ধারকোণ। শিরকোণ হলো একটি খিলানের শিরে কেন্দ্রের পাথর। ধারকোণ হলো প্রতিটি পাথরের পাশের ও নিচের অংশ। খিলানের বক্ররেখার পাচিল উল্লম্ব থাকে এবং সৌন্দর্য বৃদ্ধি করে। শিরকোণ প্রায়ই সাজানো ও বড় আকারের হয়। কখনো বর্ধিত এবং কখনও কখনও সামান্য বাদ দেওয়া হয়। ১৬ শতকের ইউরোপীয় প্রাসাদী খিলানে প্রায়শই শিরকোণ পাওয়া যায়। এটি জিউলিও রোমানোর দ্বারা শুরু হয়েছিল। তিনি চৌকাঠের পরিবর্তে আয়তক্ষেত্রাকার খোলার উপরে কাঁধকোণ ব্যবহার করার ধারাতা শুরু করেছিলেন (পালাজো স্ট্যাটি ম্যাকারানি, রোম, প্রায় ১৫২২)।

প্রতিটি কীলাকৃতির কাঁধকোণ উপরে ভরের খোঁচা *একপাশে ঘুরিয়ে দেয়*। এটি এক পাথর থেকে অন্য পাথরের ধারকোণ নীচের দিকে স্থানান্তরিত করা হয়, যা অনুভূমিক এবং সমর্থনগুলিতে থ্রাস্ট প্রেরণ করে। কাঁধকোণের খিলানগুলি সুন্দরভাবে সৌন্দর্য বৃদ্ধি করে এবং একটি খিলান সেতুর পাথরের সংকোচনের শক্তির সর্বাধিক সুবিধা গ্রহণ করে। একটি কাঁধকোণের বাইরের সীমানা *অতিরিক্ত* হিসাবে থাকে।

ভিসিগোথিক এবং মুরিশ স্থাপত্য ঐতিহ্যে, কাঁধকোণগুলি প্রায়ই বিকল্প রঙের হয়ে থাকে। সাধারণত লাল ও সাদা রঙের হয়। এটি কখনও কখনও রোমান স্থাপত্যেও পাওয়া যায়।

১৮ ও ১৯ শতকে, ব্রিটিশদের তৈরী ইট পাথরগুলো দিয়ে তৈরি এর আকৃতি নিচ থেকে উপরের দিকে উল্লম্ব মর্টারকে একত্রিত করে, যা উপবৃত্তাকার খিলান তৈরি করে। এই জাতীয় খিলানে ব্যবহৃত ইটগুলিকে প্রায়শই "ভাউসোয়ার" হিসাবে উল্লেখ করা হয়।

## আরো দেখুন

* স্থাপত্যের শব্দকোষ

## তথ্যসূত্র

বিষয়শ্রেণী:ইসলামি স্থাপত্য উপাদান
বিষয়শ্রেণী:মুরিশ স্থাপত্য
বিষয়শ্রেণী:স্থাপত্য ইতিহাস
বিষয়শ্রেণী:স্থাপত্য উপাদান
বিষয়শ্রেণী:ইট-পাথরের নির্মাণকাজ
বিষয়শ্রেণী:খিলান ও গুপ্তকক্ষ
থূপবংশ

**থূপবংশ** ("স্তূপের কালপঞ্জি") হল পালি ভাষায় নথিবদ্ধ একটি শ্রীলঙ্কীয় ঐতিহাসিক কালপঞ্জি ও ধর্মগ্রন্থ। বাচিস্সর নামে এক বৌদ্ধ ভিক্ষুকে এই গ্রন্থের রচয়িতা মনে করা হয়। অনুমান করা হয়, তিনি পালি ও সিংহলীতে বেশ কয়েকটি টীকা ও সহায়িকা গ্রন্থ রচনা করেছিলেন। সম্ভবত বইটি রচিত হয়েছিল ত্রয়োদশ শতাব্দীর দ্বিতীয়ার্ধে।

## বিষয়বস্তু
থূপবংশ গ্রন্থটিতে মহাবংশ ও অন্যান্য পালি কালপঞ্জির গঠনভঙ্গিমা অনুসরণ করা হয়েছে। গ্রন্থটি শুরু হয়েছে পূর্ববর্তী বুদ্ধদের কাহিনির মাধ্যমে, তারপর বুদ্ধ শাক্যমুনির জীবন, অশোকের প্রচারাভিযান এবং শ্রীলঙ্কায় বুদ্ধের বিভিন্ন দেহাবশেষ এবং বোধিবৃক্ষের একটি চারা আয়ননের কথা বর্ণিত হয়েছে। বইটি রচিত হয়েছে সেই যুগে শ্রীলঙ্কায় বহুল প্রচলিত সংস্কৃতায়িত পালি ভাষায়।

বইটির দ্বিতীয়ার্ধে বর্ণিত হয়েছে রাজা দুতুগামুনুর রাজত্বকালের কথা এবং বিশেষভাবে আলোচিত হয়েছে তাঁর দ্বারা অনুরাধাপুরায় মহাথূপ (‘মহৎ স্তূপ’) প্রতিষ্ঠার কথা। বুদ্ধের যে দেহাবশেষ এই স্তুপে স্থাপন করা হয় তার উৎস মহাপরিনিব্বান সুত্তে উল্লিখিত দেহাবশেষ বণ্টনের বর্ণনায় পাওয়া যায়।

## উৎস ও সম্পর্কিত গ্রন্থাবলি
থূপবংশের একটি গুরুত্বপূর্ণ অংশ মহাবোধিবংশ গ্রন্থের অনুরূপ এবং এই গ্রন্থের অংশবিশেষ সম্প্রসারিত (বা কম্বোডীয়) মহাবংশ গ্রন্থের অন্তর্ভুক্ত। মনে করা হয় যে, থূপবংশের উপাদান মহাবংশ, জাতকনিদানকথা, সামন্তপাসাদিকা ও মহাবংশের টীকা থেকে আহরিত হয়েছে।

পালি পাঠান্তরের শেষ পৃষ্ঠায় ভনিতায় লেখক বাচিস্সরের নাম পাওয়া যায়। এখানে তাঁর রচনা বলে কথিত বেশ কয়েকটি সিংহলী গ্রন্থের নাম দেওয়া হয়েছে এবং তাঁকে রাজা পরাক্রমের আত্মীয় বা আশ্রিত বলে বর্ণনা করা হয়েছে। মনে করা হয় যে, এই বাচিস্সরই হলেন সেই ব্যক্তি যিনি তৃতীয় বিজয়বাহুর অধীনে এক প্রবীণ সংঘ নেতা ছিলেন এবং যাঁর নাম রাজ-রত্নাকর গ্রন্থে পণ্ডিত ভিক্ষু ও গৃহস্থদের তালিকায় অন্তর্ভুক্ত হয়। বাচিস্সর থূপবংশ রচনাকালে দু’টি গ্রন্থের সাহায্য গ্রহণ করেছিলেন বলে উল্লেখ করেন: একটি অজ্ঞাতনামা সিংহলী কালপঞ্জি এবং একটি প্রাচীনতর পালি গ্রন্থ, যেটিকে গবেষকেরা অধুনালুপ্ত চেতীয়বংশ-অট্ঠকথা বলে চিহ্নিত করেন।

থূপবংশের দু’টি পাঠান্তর রক্ষিত আছে: একটি পালি ভাষা ও অপরটি সিংহলী ভাষায়, সিংহলী পাঠটিকে পালি কালপঞ্জির সম্প্রসারিত রূপ বলে মনে করা হয়। কিন্তু দু’টি প্রাপ্ত পাঠই যে একটি প্রাচীনতন সিংহলী সূত্র এবং সেই সঙ্গে মহাবংশ ও তার টীকার ভিত্তিতে রচিত এই বিষয়টিই পরিস্থিতি জটিল করে তুলেছে। ঊনবিংশ শতাব্দীর কোনও কোনও গবেষকের মতে সিংহলী থূপবংশটিই প্রকৃতপক্ষে পূর্বে রচিত হয় এবং সেটিই পালি পাঠান্তরটির সিংহলী সূত্র। কিন্তু এর সম্ভাবনা এখন গবেষকেরা খারিজ করে দেন। সিংহলী পাঠান্তরে পরাক্রম পণ্ডিতকে এই গ্রন্থের রচয়িতা বলা হয়েছে। পরাক্রম পণ্ডিতের নাম ত্রয়োদশ শতাব্দীর পণ্ডিত গৃহস্থদের তালিকাতেও পাওয়া যায়।

## অনুবাদ
* *দ্য ক্রনিকল অফ দ্য থূপ অ্যান্ড দ্য থূপবংশ*, ইংরেজি অনুবাদ ও সম্পাদনা: এন. এ. জয়বিক্রম, লন্ডন, ১৯৭১
* *থূপবংশ*, বাংলা অনুবাদ: সাধনকমল চৌধুরী, করুণা প্রকাশনী, কলকাতা, ২০০৫

## তথ্যসূত্র

বিষয়শ্রেণী:শ্রীলঙ্কীয় বৌদ্ধ ধর্মগ্রন্থ
বিষয়শ্রেণী:১৩শ শতাব্দীর ইতিহাস গ্রন্থ
বিষয়শ্রেণী:পালি বৌদ্ধ ধর্মগ্রন্থ
বিষয়শ্রেণী:শ্রীলঙ্কীয় কালপঞ্জি
রাকাপোশি

**রাকাপোশি** () পাকিস্তানের গিলগিত-বালতিস্তান অঞ্চলের কারাকোরাম পর্বতশ্রেণীর একটি পর্বত।

## ভূগোল
রাকাপোশি পাকিস্তানের গিলগিত-বালতিস্তান অঞ্চলের কারাকোরাম পর্বতশ্রেণীর একটি পর্বত। এর সামনের দিকটি গিলগিত শহর থেকে প্রায় উত্তরে বাগ্রত উপত্যকা, নগর উপত্যকা এবং দানিওরে অবস্থিত। এটি বিশ্বের ২৭তম সর্বোচ্চ স্থানে রয়েছে। বেস ক্যাম্প এবং চূড়ার মধ্যে ৫,০০০ মিটারের বেশি উচ্চতা সহ রাকাপোশি পৃথিবীর একমাত্র পর্বত; এর বিপরীতে বিশ্বের অন্যান্য উচ্চতম পর্বতগুলির বেস ক্যাম্প থেকে শীর্ষ পর্যন্ত ৫,০০০ মিটারেরও কম।

দক্ষিণ-পশ্চিম স্পার/রিজ রুটের মাধ্যমে অস্থানীয়দের দ্বারা প্রথম সফল নথিভুক্ত আরোহণটি ছিল ১৯৫৮ সালে মাইক ব্যাঙ্কস এবং টম প্যাটের, যারা একটি ব্রিটিশ অভিযানের সদস্য ছিলেন।

## পার্ক
রাকাপোশি দুমানি ("মাদার অফ মিস্ট" বা "মেঘের মা") নামেও পরিচিত। নগর এবং বাগ্রত উপত্যকার লোকেরা রাকাপোশি পর্বতশ্রণী পর্বত এলাকাটিকে একটি কমিউনিটি পার্ক হিসেবে উৎসর্গ করেছে। উত্তরাঞ্চল প্রতিমন্ত্রী পার্কটি উদ্বোধন করেন।  রাকাপোশি পর্বতমালায় বিপন্ন প্রজাতি যেমন মার্কো পোলো ভেড়া, তুষার চিতা, বাদামি ভাল্লুক এবং নেকড়েদের আবাসস্থল।

## তথ্যসূত্র

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:উর্দু ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:গিলগিত-বালতিস্তানের পর্বত
ডোনাট

থাম্ব|একটি কফি শপে ডোনাট প্রদর্শন করা হচ্ছে।

**ডোনাট** (; উচ্চারণ: ) ময়দার খামিরযুক্ত তেলেভাজা এক ধরনের মিষ্টি খাবার। এটি অনেক দেশেই জনপ্রিয়  খাবার হিসেবে বিবেচনা করা হয়।এটি মিষ্টি নাশতা হিসেবে বিভিন্ন আকারে তৈরি করা হয়ে থাকে।এছাড়াও,এটি বাড়িতে তৈরি করা যায় কিংবা বেকারি, সুপারমার্কেট, খাবারের দোকান এবং ফ্র্যাঞ্চাইজড বিশেষ বিক্রেতাদের কাছ থেকে সহজেই পাওয়া যায়। *Doughnut* হল প্রথাগত বানান, অন্যদিকে *Donut* হল এর সরলীকৃত সংস্করণ।

ডোনাটগুলি সাধারণত ময়দার খামির থেকে গোলাকৃতি করে তেলে কড়া ভাজা হয়, তবে অন্যান্য ধরনের পিটালিও ব্যবহার করা যেতে পারে। রুচি ও সৌন্দর্যবর্ধনের জন্য বিভিন্ন টপিং এবং ফ্লেভার ব্যবহৃত হয়, যেমন চিনি, চকলেট বা ম্যাপল সিরাপের প্রলেপ দেওয়া হয়। ডোনাটগুলিতে পানি, খামির, ডিম, দুধ, চিনি, তেল এবং প্রাকৃতিক বা কৃত্রিম ফ্লেভার অন্তর্ভুক্ত থাকতে পারে।

## তথ্যসূত্র

## আরও পড়ুন

* 
*  Origins of the doughnut hole.
* 

বিষয়শ্রেণী:খাদ্যের ধরন
বিষয়শ্রেণী:বৈশ্বিক রন্ধনশৈলী
বিষয়শ্রেণী:ডোনাট
দুমকা-ভাগলপুর লাইন

**দুমকা-ভাগলপুর লাইন** হল একটি ভারতীয় রেললাইন যা জাসিডিহ-দুমকা-রামপুরহাট লাইনে দুমকাকে সাহেবগঞ্জ লুপের ভাগলপুর জংশনের সাথে সংযুক্ত করে। এই  রেলপথটি পূর্ব রেলওয়ের মালদা বিভাগের আওতাধীন।

## ইতিহাস

ভাগলপুর-মান্দার হিল শাখা লাইন ১৮৯৩ সালে নির্মিত হয়। দুমকাকে ভাগলপুরের সাথে সংযুক্ত করার জন্য জাসিডিহ-দুমকা-রামপুরহাট লাইনের একটি সংযুক্ত প্রকল্প হিসাবে একটি নতুন দুমকা-ভাগলপুর রেললাইন নির্মাণ করা হয়। নতুন রেললাইনটি দুমকা থেকে উত্তর দিকে শাখা ছেড়ে ভাগলপুর রেলওয়ে জংশনের সাথে যুক্ত হয়। ভাগলপুর থেকে বানকা এবং মান্দার পাহাড় পর্যন্ত ৫১ কিলোমিটার রেললাইন আগে থেকেই বিদ্যমান রয়েছে। মান্দার হিল থেকে হাঁসডিহা পর্যন্ত রেলপথ প্রসারিত করে ২২ ডিসেম্বর ২০১২-এ উদ্বোধন করা হয়। দুমকা থেকে বড়পালাসি স্টেশন পর্যন্ত ১৪ কিলোমিটার লাইন ২০১৪ সালের ফেব্রুয়ারিতে চালু করা হয়। বড়পালাসি থেকে হাঁসডিহা পর্যন্ত অবশিষ্ট অংশটি ২৮ সেপ্টেম্বর ২০১৬ তারিখে যাত্রীবাহী ট্রেনের জন্য খোলা হয়। এই লাইনটি হাওড়া এবং ভাগলপুরের রেল চলাচলের জন্য দ্বিতীয় বিকল্প হিসাবে কাজ করে এবং ভাগলপুর এবং হাওড়ার মধ্যে প্রায় ৭০ কিলোমিটার দূরত্ব কমিয়ে দেয়।

## ট্রেন

ভাগলপুর থেকে বানকা, দুমকা এবং গোড্ডা পর্যন্ত যাত্রীবাহী ট্রেন পরিষেবা চালু রয়েছে। *কবিগুরু এক্সপ্রেস* নামে একটি এক্সপ্রেস ট্রেন দুমকা হয়ে জামালপুর ও হাওড়ার মধ্যে চলাচল করে। বাঁকা-রাজেন্দ্র নগর টার্মিনাল ইন্টারসিটি এক্সপ্রেস এবং দেওঘর-আগরতলা সাপ্তাহিক এক্সপ্রেস দেওঘর-বাঁকা-ভাগলপুর লাইনে চলে। গোড্ডা-নতুন দিল্লি হামসফর এক্সপ্রেস হল একমাত্র প্রিমিয়াম ট্রেন যা এই রুটে চলে এবং রাঁচি গোড্ডা এক্সপ্রেস এই রুটে ত্রি-সাপ্তাহিক পরিষেবা হিসাবে চলে, যা সাঁওতাল পরগনাকে জাতীয় রাজধানী এবং ঝাড়খণ্ডের রাজধানীতে সংযুক্ত করে।

## আরও নির্মাণাধীন রেলপথ

 -দীর্ঘ জসিডিহ-হাঁসডিহা-পিরপেইন্টি লাইন নির্মাণাধীন রয়েছে। ২০২১ সালের এপ্রিল পর্যন্ত, মোহনপুর-হাঁসডিহা এবং গোড্ডা-পিরপাইন্টি বিভাগে কাজ চলছে।  হাঁসডিহা-গোড্ডা বিভাগটি ৮ এপ্রিল ২০২১-এ উদ্বোধন করা হয় এবং একটি হামসাফার এক্সপ্রেস গোড্ডা থেকে নয়াদিল্লি পর্যন্ত সাপ্তাহিক চলাচল করে। ঝাড়খণ্ডের সাঁওতাল পরগনা বিভাগের গোড্ডা জেলাকে ভারতের বাকি অংশের সাথে সংযুক্ত করার জন্য এই লাইনটিকে গুরুত্বপূর্ণ বলে মনে করা হয়। গোড্ডা-পাকুর লাইনও পরিকল্পনা করা হয়েছে।

## তথ্যসূত্র

|

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ঝাড়খণ্ডের রেল পরিবহন
বিষয়শ্রেণী:আদ্রা রেলওয়ে বিভাগ
বিষয়শ্রেণী:চক্রধরপুর রেলওয়ে বিভাগ
বিষয়শ্রেণী:খড়গপুর রেলওয়ে বিভাগ
বিষয়শ্রেণী:আসানসোলের পরিবহন
বিষয়শ্রেণী:জামশেদপুরের পরিবহন
বিষয়শ্রেণী:খড়গপুরের পরিবহন
বিষয়শ্রেণী:বিহারের রেললাইন
উত্তর-পূর্বাঞ্চল পুনর্গঠন আইন, ১৯৭১

ভারতের **উত্তর-পূর্বাঞ্চল পুনর্গঠন আইন, ১৯৭১** ছিল ভারতের উত্তর-পূর্বাঞ্চলের রাজ্য এবং কেন্দ্রশাসিত অঞ্চলগুলি তৈরি ও সীমানা নির্ধারণের একটি বড় পুনর্বিন্যাস সংস্কার।

## পরিবর্তনের প্রভাব
উৎস:

* মণিপুর ও ত্রিপুরাকে কেন্দ্রশাসিত অঞ্চল থেকে রাজ্যের মর্যাদা দান।
* মেঘালয় রাজ্য প্রতিষ্ঠা, যা আগে আসামের স্বায়ত্তশাসিত অংশ ছিল।
* মিজোরাম ও অরুণাচল প্রদেশ কেন্দ্রশাসিত অঞ্চল গঠন।
* উপর্যুক্ত পরিবর্তনের কারণে আসাম রাজ্যের আয়তনে হ্রাস প্রাপ্তি।
* নবনির্মিত অঞ্চলগুলির জন্য লোকসভা ও রাজ্যসভায় আসন বরাদ্দ করা।
* বিধানসভায় নবনির্মিত অঞ্চলগুলির আসন বণ্টন।
* নতুন রাজ্য মেঘালয়, মণিপুর এবং ত্রিপুরার জন্য আলাদা উচ্চ আদালত তৈরি করা।
* বাকি পরিবর্তিত অঞ্চলগুলির জন্য একটি নতুন, সাধারণ উচ্চ আদালত তৈরি করা।

## পরবর্তী পরিবর্তন
* ১৯৮৬ সালে মিজোরাম শান্তি চুক্তির পর ১৯৮৭ সালে মিজোরামকে পূর্ণ-রাজ্যের মর্যাদা দেওয়া হয়ে।
* ১৯৮৬ সালে অরুণাচল প্রদেশ রাজ্য আইনের মাধ্যমে ‌‌অরুণাচল প্রদেশকে পূর্ণ রাজ্যের মর্যাদা দেওয়া হয়।

## আরো দেখুন
* রাজ্য পুনর্গঠন আইন, ১৯৫৬
* পাঞ্জাব পুনর্গঠন আইন, ১৯৬৬
* বিহার পুনর্গঠন আইন, ২০০০
* মধ্যপ্রদেশ পুনর্গঠন আইন, ২০০০
* উত্তরপ্রদেশ পুনর্গঠন আইন, ২০০০
* অন্ধ্রপ্রদেশ পুনর্গঠন আইন, ২০১৪
* জম্মু ও কাশ্মীর পুনর্গঠন আইন, ২০১৯
* ভারতের প্রশাসনিক বিভাগ
* ভারতের সংবিধান

## তথ্যসূত্র

বিষয়শ্রেণী:ইন্দিরা গান্ধী প্রশাসন
বিষয়শ্রেণী:ভারতের রাজ্য পুনর্গঠন
বিষয়শ্রেণী:ভারতীয় আইন
ডিজনি চ্যানেল (চেক প্রজাতন্ত্র)

**ডিজনি চ্যানেল** ডিজনি ইন্টারন্যাশনাল অপারেশনস মালিকানাধীন একটি শিশুতোষ টেলিভিশন চ্যানেল যা চেক প্রজাতন্ত্র, স্লোভাকিয়া, এবং হাঙ্গেরিতে সম্প্রচারিত, সাথে এটি সহ হাঙ্গেরিতে একটি হাঙ্গেরীয় ভাষার অডিও ট্র্যাক উপলব্ধ। এটি পূর্বে ফক্স কিডস এবং জেটিক্স নামে পরিচিত। এটি প্রথমে হাঙ্গেরিতে উদ্বোধন হয় ২০০০ সালের নভেম্বরে, এবং পরে ২০০১ সালের ফেব্রুয়ারিতে এটি চেক প্রজাতন্ত্রে বিস্তৃত করে।

## ইতিহাস
২০০৯ সালের ১৩ ফেব্রুয়ারিতে যুক্তরাষ্ট্রে ডিজনি এক্সডির সফল উদ্বোধনের পর ডিজনি-এবিসি টেলিভিশন গ্রুপ ২০০৯ সালের ১ এপ্রিলে ফ্রান্সে ডিজনি এক্সডি উদ্বোধন করে, এবং এটি ২০০৯ সালে অন্যান্য ইউরোপীয় অঞ্চলগুলিতে চালু হবে বলে আশা করা হয়েছিল। ২০০৯ সালে ডিজনি ঘোষণা দেয় যে কিছু দেশের (যথা চেক প্রজাতন্ত্র, স্লোভাকিয়া, রোমানিয়া, হাঙ্গেরি, এবং বুলগেরিয়া) জেটিক্স চ্যানেলগুলো ডিজনি চ্যানেলে রূপান্তর হবে, এই দেশগুলিতে চ্যানেলটির প্রথম পরিচিতি চিহ্নিত করে। ২০০৯ সালের ১৯ সেপ্টেম্বরে চ্যানেলটি প্রতিস্থাপন হয়।

২০১১ সালের ৩ মেতে ডিজনি চ্যানেল মধ্য ইউরোপ যুক্তরাষ্ট্রে ব্যবহৃত নতুন লোগো ব্যবহার করা শুরু করে, ইউরোপ জুড়ে সমস্ত ডিজনি চ্যানেল সহ, নতুন রূপে এর ক্রান্তিকালীন পরিবর্তন সম্পূর্ণ হয়। যুক্তরাজ্য, জার্মান, ফরাসি, ওলন্দাজ, এবং স্পেনীয় ফিডের আগে নতুন লোগোটি চেক ফিডে আত্মপ্রকাশ করে। ২০১১ সালের ১ জুনে চেক প্রজাতন্ত্র এবং স্লোভাকিয়ায় প্লেহাউজ ডিজনি আনুষ্ঠানিক ব্লকটি ডিজনি জুনিয়রে রূপান্তর হয়।

২০১২ সাল থেকে চ্যানেলের বেশিরভাগ প্রোমো ওয়াইডস্ক্রিনে তৈরি করা হয়। ২০১২ সালের ডিসেম্বরে ডিজনি চ্যানেল মধ্য ইউরোপ ক্ষুদ্র পার্থক্য সহ ডিজনি চ্যানেল ইউকের ব্যবহৃত একই সম্প্রচার উপস্থাপনা এবং গ্র্যাফিক্স গ্রহণ করে। বসন্তকালে হালনাগাদটি সম্পন্ন হয়।

২০১৪ সালের জুনে ডিজনি চ্যানেল মধ্য ইউরোপ ডিজনি চ্যানেলের জার্মান ফিডের ব্যবহৃত একটি নতুন লোগো গ্রহণ করে। ২০১৫ সালের ২৯ জানুয়ারির থেকে এটি ১৬:৯ ওয়াইডস্ক্রিন বিন্যাসে সম্প্রচার করা শুরু করে।

## তথ্যসূত্র

## বহিঃসংযোগ
* ডিজনি চ্যানেল চেস্কো

চেক প্রজাতন্ত্র
বিষয়শ্রেণী:২০০১-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:শিশুতোষ টেলিভিশন নেটওয়ার্ক
বিষয়শ্রেণী:চেক প্রজাতন্ত্রের টেলিভিশন স্টেশন
বিষয়শ্রেণী:২০০৯-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০০৯-এ চেক প্রজাতন্ত্রে প্রতিষ্ঠিত
বিষয়শ্রেণী:চেক ভাষার টেলিভিশন স্টেশন
ডানকিন' ডোনাটস

**ডানকিন' ডোনাটস এলএলসি**,  **ডানকিন**' নামে এবং **ডিডি** নামের আদ্যক্ষর দ্বারাও পরিচিত, একটি আমেরিকান বহুজাতিক কফি এবং ডোনাট কোম্পানি, সেইসাথে এটি একটি দ্রুত পরিষেবা রেস্তোরাঁ । এটি ১৯৫০ সালে ম্যাসাচুসেটসের কুইন্সিতে বিল রোজেনবার্গ দ্বারা প্রতিষ্ঠিত হয়েছিল। চেইনটি ১৯৯০ সালে বাসকিন-রবিনস-এর হোল্ডিং কোম্পানি অ্যালাইড লিয়ন্স দ্বারা অধিগ্রহণ করা হয়েছিল। মিস্টার ডোনাট চেইন অধিগ্রহণ এবং চেইনটিকে ডানকিন' ডোনাটসে রূপান্তর করায় সেই বছর উত্তর আমেরিকায় ব্র্যান্ডের বৃদ্ধিকে সহজতর করেছিল। ২০০৪ সালে ডানকিন' এবং বাসকিন-রবিনস অবশেষে ডানকিন' ব্র্যান্ডস-এর অধীনস্থ হয়ে ওঠে, ২০২০ সালের ১৫ ডিসেম্বর ইন্সপায়ার ব্র্যান্ডস দ্বারা কেনা না হওয়া পর্যন্ত যার সদর দপ্তর ছিল ক্যান্টন, ম্যাসাচুসেটসে-এ। চেইনটি একটি "পানীয়-নেতৃত্বাধীন কোম্পানি" হিসাবে পুনঃব্র্যান্ডিং শুরু করে, এবং জানুয়ারী ২০১৯-এ চেইনটির নামকরণ ডানকিন' করা হয়; মার্কিন যুক্তরাষ্ট্রে স্টোরগুলি নতুন নাম ব্যবহার করা শুরু করেছে, ধীরে ধীরে এটির সকল আন্তর্জাতিক স্টোরগুলিতে পুনঃব্র্যান্ডিং করা হবে।

৪২টি দেশে আনুমানিক ১২,৯০০টি অবস্থান-সহ ডানকিন' বিশ্বের বৃহত্তম কফি শপ এবং ডোনাট শপ চেইনগুলির মধ্যে একটি।  এর পণ্যগুলির মধ্যে রয়েছে ডোনাট, ব্যাগেল, কফি এবং "মাঞ্চকিন্স" ডোনাট হোল।

## ব্যাখ্যামূলক টীকা

## তথ্যসূত্র

## বহিঃসংযোগ
* 

বিষয়শ্রেণী:১৯৫০-এ প্রতিষ্ঠিত
বিষয়শ্রেণী:মার্কিন যুক্তরাষ্ট্রের রেস্তোঁরা চেইন
বিষয়শ্রেণী:বহুজাতিক কোম্পানি
বিষয়শ্রেণী:বহুজাতিক খাদ্য কোম্পানি
বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:মার্কিন যুক্তরাষ্ট্রের ঝটপট খাবারের চেইন
বিষয়শ্রেণী:মার্কিন যুক্তরাষ্ট্রের কফিহাউস ও ক্যাফে
বিষয়শ্রেণী:কফির মার্কা
ডোনাট কিং

**ডোনাট কিং** হল একটি অস্ট্রেলিয়া-ভিত্তিক বহুজাতিক কফি এবং ডোনাট কোম্পানি, সেইসাথে একটি দ্রুত পরিষেবা রেস্তোরাঁ। এটি ক্লাসিক অস্ট্রেলিয়ান-স্টাইলের ডোনাট এবং কফিতে বিশেষজ্ঞ। এটির হট সিনামেন ডোনাট এবং ক্লাসিক বেশ জনপ্রিয়, এছাড়াও এটি কোয়েকশেক, থিকশেক এবং মিল্কশেক ও বারিস্তার তৈরি ডিকে কফি ব্লেন্ডও পরিবেশন করে।

## বিশ্বের বৃহত্তম ডোনাট
২০০৭ সালের ৫ ডিসেম্বর ডোনাট কিং *দ্য সিম্পসন মুভি*-এর ডিভিডি রিলিজ উদযাপনের জন্য বিশ্বের বৃহত্তম ডোনাট নির্মাণের তদারকি করে। এটি আধা টন গোলাপী আইসিং এবং ৩০ কেজি স্প্রিঙ্কেল ব্যবহার করে ৯০,০০০ টিরও বেশি ডোনাট থেকে তৈরি করা হয়েছিল। ডোনাটটি তৈরি করতে ৪০ জন লোকের নয় ঘন্টার বেশি সময় লাগে, দৈত্যাকার ডোনাটটির পরিমাপ ছিল ৬ মিটার এবং ওজন ছিল ৩.৫ টন।

## তথ্যসূত্র

বিষয়শ্রেণী:১৯৮১-এ প্রতিষ্ঠিত
বিষয়শ্রেণী:অস্ট্রেলীয় মার্কা
বিষয়শ্রেণী:বহুজাতিক কোম্পানি
বিষয়শ্রেণী:বহুজাতিক খাদ্য কোম্পানি
বিষয়শ্রেণী:১৯৮১-এ প্রতিষ্ঠিত রেস্তোরাঁ
স্টারবাকস

**স্টারবাকস কর্পোরেশন** হল একটি আমেরিকান বহুজাতিক কফিহাউস এবং রোস্টারি রিজার্ভের চেইন, যার সদর দপ্তর সিয়াটল, ওয়াশিংটনে অবস্থিত। এটি বিশ্বের বৃহত্তম কফিহাউস চেইন।

২০২১ সালের নভেম্বর পর্যন্ত, ৮০টি দেশে কোম্পানিটির ৩৩,৮৩৩টি স্টোর ছিল, যার মধ্যে ১৫,৪৪৪টি মার্কিন যুক্তরাষ্ট্রে অবস্থিত। স্টারবাকসের মার্কিন যুক্তরাষ্ট্র-ভিত্তিক স্টোরগুলির মধ্যে ৮,৯০০টিরও বেশি কোম্পানি-পরিচালিত, বাকিগুলি লাইসেন্সপ্রাপ্ত।

বিভিন্ন ধরনের কফির প্রবর্তনের কারণে, কফি সংস্কৃতির দ্বিতীয় তরঙ্গের উত্থান মূলত স্টারবাকসের কারণে হয়েছে বলে ধরা হয়। স্টারবাকস গরম এবং ঠান্ডা পানীয়, পুরো শিম কফি, মাইক্রো-গ্রাউন্ড তাৎক্ষণিক কফি, এস্প্রেসো, কাফফে লাত্তে, পূর্ণ এবং আলগা পাতার চা, রস, ফ্র্যাপুচিনো পানীয়, পেস্ট্রি এবং স্ন্যাক্স পরিবেশন করে। কিছু কিছু পণ্য মৌসুমি, বা নির্দিষ্ট এলাকার দোকানের জন্য। দেশের উপর নির্ভর করে, তাদের বেশিরভাগ দোকানে বিনামূল্যে ওয়াই-ফাই ইন্টারনেট সরবরাহ করা হয়।

## তথ্যসূত্র

## আরও পড়ুন
* Behar, Howard with Janet Goldstein. (2007). *It's Not About the Coffee: Leadership Principles from a Life at Starbucks*, 208 pages. .
* Clark, Taylor. (2007). *Starbucked: A Double Tall Tale of Caffeine, Commerce and Culture*. 336 pages. .
* Michelli, Joseph A. (2006). *The Starbucks experience: 5 principles for turning ordinary into extraordinary*, 208 pages. .
* 
* Schultz, Howard. and Dori Jones Yang. (1997). *Pour Your Heart Into It: How Starbucks Built a Company One Cup at a Time*, 350 pages. .
* Simon, Bryant. (2009). *Everything but the Coffee: Learning about America from Starbucks*. 320 pages. .
; মিডিয়া
* Archived at Ghostarchive and the Wayback Machine: 
* Archived at Ghostarchive and the Wayback Machine: 
* Archived at Ghostarchive and the Wayback Machine: 

## বহিঃসংযোগ

* 

বিষয়শ্রেণী:১৯৭১-এ প্রতিষ্ঠিত
বিষয়শ্রেণী:বহুজাতিক কোম্পানি
বিষয়শ্রেণী:বহুজাতিক খাদ্য কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:সিয়াটল, ওয়াশিংটন ভিত্তিক কোম্পানি
বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:মার্কিন যুক্তরাষ্ট্রের কফিহাউস ও ক্যাফে
বিষয়শ্রেণী:১৯৭১-এ ওয়াশিংটন অঙ্গরাজ্যে প্রতিষ্ঠিত
বিষয়শ্রেণী:কফির মার্কা
বিষয়শ্রেণী:মার্কিন যুক্তরাষ্ট্রের ঝটপট খাবারের চেইন
ফ্রুটি

**ফ্রুটি** একটি আমের স্বাদযুক্ত পানীয়, যা ভারতে বিক্রি হয়। এটি প্রাকৃতিক স্বাদ এবং আমের পাল্প দিয়ে তৈরি করা হয়। এটি পার্লে এগ্রো দ্বারা তৈরি ফ্ল্যাগশিপ পণ্য এবং সবচেয়ে সফল পানীয় পণ্য। ফ্রুটি ১৯৮৫ সালে টেট্রা প্যাক প্যাকেজিং-এ চালু হয়েছিল, বর্তমানে প্লাস্টিকের বোতল এবং আয়তাকৃতি টেট্রা প্যাকেও বিক্রি হয়। ফ্রুটি মার্কিন যুক্তরাষ্ট্র, কানাডা, যুক্তরাজ্য, সংযুক্ত আরব আমিরাত, সৌদি আরব, মালয়েশিয়া, মালদ্বীপ, সিঙ্গাপুর, থাইল্যান্ড, নিউজিল্যান্ড, অস্ট্রেলিয়া, মোজাম্বিক, ঘানা, মালাউই, জাম্বিয়া, নাইজেরিয়া, তানজানিয়া, জাপান এবং আয়ারল্যান্ড সহ বিভিন্ন দেশে রপ্তানি করা হয়।

## ইতিহাস
ফ্রুটি একটি আয়তাকৃতির সবুজ টেট্রা প্যাকে রেডি-টু-সার্ভ আমের পানীয় হিসাবে চালু করা হয়েছিল। ভারতীয় বাজারে ফ্রুটিই প্রথম আমের পানীয় না হলেও, খুব দ্রুতই বাজারের বড় একটি অংশ দখল করে নেয় এটি।

পানীয়টির বিজ্ঞাপনে অল্লু অর্জুন, আলিয়া ভাট এবং শাহরুখ খানকে দেখা গেছে। ব্র্যান্ডটি ২০১৩ সালে এটির বিপণনে ৪০%-এর অধিক ব্যয় করেছিল।

## উপকরণ
পানীয়টিতে আমের স্বাদযুক্ত রাসায়নিক, পানি, চিনি, সাইট্রিক অ্যাসিড, অ্যাসকরবিক অ্যাসিড, লবণ, খাদ্য উপযোগী রং এবং ফ্লেভার রয়েছে। ফ্রুটিতে প্রতি ২৫০ মিলিলিটারে ৩৩.৭ গ্রাম চিনি থাকে।

## প্যাকেজিং
ফ্রুটি তাদের পানীয় বিভিন্ন আকারের টেট্রা প্যাকে পরিবেশন করে থাকে: ১ লিটার, ২৫০ মি.লি., ২০০ মি.লি. এবং ১৬০ মি.লি.। এছাড়াও পার্লে এগ্রো প্লাস্টিকের বোতলেও ফ্রুটি বিক্রয় করে থাকে। ভারতীয় বাজারে ২০০ মি.লি., ২৫০ মি.লি., ৫০০ মি.লি., ৬০০ মি.লি., ১.২ লিটার এবং ২ লিটার আকারের প্লাস্টিকের বোতলে ফ্রুটি পাওয়া যায়।

## তথ্যসূত্র

বিষয়শ্রেণী:ভারতীয় পানীয় মার্কা
বিষয়শ্রেণী:রস মার্কা